Աթէնքի Հնաբանական Ազգային Թանգարանը

**Աթէնքի Հնաբանական ազգային թանգարան** (), Յունաստանի հնաբանական գլխաւոր թանգարանն է։ Կը հովանաւորուի Յունաստանի Մշակոյթի Նախարարութեան Հնաբանական Տնօրէնութեան կողմէ։ Յունաստանի տարածքին մէջ զարգացած բոլոր քաղաքակրթութիւնները կը ներկայացուին թանգարանին մէջ․ նախապատմական շրջանէն մինչեւ Հռոմէական ժամանակաշրջանին վերջաւորութեան։

## Վայրը
Աթէնքի Ազգային Հնաբանական թանգարանը, կը գտնուի Փաթիսիոն փողոցը, Ազգային Բազմարուեստարանի Համալսարանին կից։ Շրջապատուած է Փաթիսիոն, Իփիրու, Պուպուլինաս եւ Թոսիցա ճամբաներէն։ Մուտքին, դէպի Փաթիսիոն կը տարածուի սալայատակ հրապարակ մը։ Թանգարանին տարածքը կ'ընդգրկէ նաեւ Մակագրութեան Թանգարանը։ 

### Թանգարանին կազմակերպումը
Թանգարանին մէջ հաւաքածոները կը ցուցադրուին հինգ ժամանակագրական կարգով եւ ըստ այնմ նիւթի բովանդակութեամբ․-

* Նախապատմական․ Ք.Ա. ․ 6-րդ հազարամեակէն մինչեւ Ք.Ա. ․ 1050,

* Քանդակներ․ Ք.Ա. ․ 7-րդ մինչեւ 5-րդ դարեր,

* Բրուտութիւններ․ Ք.Ա. ․ 11-րդ դարէն մինչեւ Հռոմէական ժամանակաշրջան,

* Անագապղինձներ,

* Եգիպտական ու Մերձաւոր արեւելեան։

Աթէնքի Հնաբանական ազգային թանգարանը կ'ընդգրկէ նաեւ նկարներու ընդարձակ հաւաքածոյ մը, ուսումնասիրութեան գրադարան մը, մետաղէ, կաւէ, քարէ եւ գործարանային պահպանումի բնալուծարաններ, պատկերահանումի եւ քիմիագիտութեան մէկական բնալուծարաններ։

Թանգարանը նաեւ պարբերաբար ժամանակաւոր ցուցադրութիւններ կը հիւրընկալէ։

### Մակագրութեան Թանգարանը

Մակագրութեան թանգարանը *Επιγραφικό Μουσείο - musée épigraphique d'Athènes* հիմնուած է 1885-ին եւ կը գտնուի Հնաբանական ազգային թանգարանի տարածքին հարաւային մասին մէջ։ Ճարտարապետները եղած են՝ Լութվիկ Լանկէ, Փանաղի Քալքոս եւ էրնսդ Զիլեր: Կ'ընդարձակուի 1953-1960 թուականներուն, Փերիքլիս Քարանտինոս ճարտարապետին կողմէ։  

Մակագրութեան Թանգարանը կը գրաւէ թիւ 1, 2, 9-10 եւ 114 ցուցադրութեան սրահները։ Հոն կը ներկայացուին արձանագրութիւններ Հնադարեան շրջանէն․ նախահնադարեանէն մինչեւ ուշ՝ Հնադար։ 

Մակագրութեան Թանգարանին ունեցած արձանագրութիւններուն հաւաքածոն՝ 13,536 արձանագրութիւններ, համաշխարհային գետնի վրայ ամէնէն հարուստն է։

Պատկեր:Epigraphical Museum of Athens.jpg|Մակագրութեան թանգարանին մուտքը
Պատկեր:Επιγραφικό Μουσείο 27.jpg
Պատկեր:EPMA-IGI(3)273-280-Tribute list 2-2.JPG
Պատկեր:Επιγραφικό Μουσείο 6.jpg
Պատկեր:EPMA-6577-IGI(3)46-Brea foundation decree-1.JPG
Պատկեր:EPMA-8642-IGII(2)2051-Ephebic list-1.JPG
Պատկեր:Επιγραφικό Μουσείο 3.jpg
Պատկեր:Επιγραφικό Μουσείο 23.jpg
Պատկեր:EPMA-13330-Themistocle decree-2.JPG
Պատկեր:EPMA-6794-IGI(3)48-Sacred law-3.JPG
Պատկեր:EPMA 5365-IG I(3)1418-8th century boustrophedo-1.JPG|Մակագրութեան Թանգարան․ Ք.Ա. ․ 8-րդ դարու քարի վրայ արձանագրութիւն – Ատտիկէ նահանգին ամէնէն հինը․ Աքրոփոլիսի մէջ գտնուած է։


#### Հնաբանութեան Գրադարանը
Աթէնքի Հնաբանական ազգային թանգարանը կը պատսպարէ նաեւ Հնաբանութեան Գրադարանը։ Ան 118 տարուան կեանք ունի։ Կը պարունակէ 20,000 տիտղոսներ, ներառեալ 17-րդ դարու մակդիրներ։ Մայիս 2008-ին վերակառուցման աշխատանքները կ'աւարտին շնորհիւ Ալեքսանտրոս Օնասիս Հիմնարկութեան *Κοινωφελές Ίδρυμα Αλέξανδρος Σ. Ωνάσης - Alexander S. Onassis Foundation* նիւթական ներդրումին։ 

## Պատմական
### Հիմնադրութիւն
մինի|Թիսիոն․ Իֆեսդոս տաճար, 2011․
1827-ին, Յունաստանի Ազատագրական Պայքարին ընթացքին, Թրիզինիային Ազգային Ատեանը *Γ΄ Εθνοσυνέλευση Τροιζήνας - Assemblée nationale grecque* հնութիւններու արտահանումը կ'արգիլէ։

1829-ին, Յունաստանի առաջին հնաբանական թանգարանին ստեղծումը կ'որոշուի Իօանննիս Քափոտիսդրիա կառավարիչին կողմէ, Էղինա կղզիին նաւահանգիստ-քաղաքին մէջ, որ այդ շրջանին Յունաստանի մայրաքաղաքն էր։

Յաջորդաբար, քանի մը տարիներ թանգարանը կը պատսպարուի Նաֆփլիօ, 1834-ին Թիսիոն, Իֆեսդոս տաճարին մէջ, Օթոն թագաւորին հրամանագրով մինչեւ 1874։

### Նոր Շէնքը
Նոր շէնքը կառուցուած է դասական ոճով․ կը համընկնի անոր ցուցադրուած հաւաքածոյին։ 
մինի|Աթէնքի Ազգային Հնագիտական թանգարանը, նկար՝ 1893․
1858-ին միջազգային տարողութեամբ մրցոյթ կը յայտարարուի թանգարանին վայրին եւ շէնքին կառուցման համար։ Թանգարանին շինութեան վայրի հողատարածքը կը նուիրէ տիկին Էլենի Թոսիցա։  

1866-ին թանգարանին կառուցման աշխատանքները կը սկսին։ 

Շինութեան տարիներուն, Եւրոպայի մէջ արդի-դասական ճարտարապետական ոճը շատ տարածուած է։ Թանգարանին առաջին ճարտարապետն է Լութֆիկ Լանկէ *Ludwig Lange*։ Հետագային յատակագիծը կը բարեփոխուի Փանաղի Քալքօ ճարտարապետին կողմէ։ Սակայն վերջինը կը մահանայ եւ կառուցման աշխատանքները կը վստահուին Արմոտիօ Վլախօ ճարտարապետին։ 1874-ին շէնքին արեւմտեան թեւին կեդրոնական մասը կ'աւարտի։ էրնըսդ Զիլըր *Ernst Ziller* կը շարունակէ աշխատանքները կարգ մը փոփոխութիւններու ենթարկելով․ թանգարանին շէնքին արտաքինին կու տայ արդի-դասական ներկայի տեսքը։

1889-ին շինութեան աշխատանքները կ'աւարտին՝ Յունաստանի Հնագիտական Ընկերութեան, Միկինես համայնքին եւ Ռուսիոյ Ս. Փեթերսպուրկ քաղաքին յոյն մեծահարուստ բնակիչներ Տիմիթրիոս եւ Նիքոլաոս Վենարտաքիս եղբայրներուն նիւթական ներդրումով։

Բ․ Համաշխարհային Պատերազմին առաջին ամիսներուն ընթացքին թանգարանը կը փակուի եւ անոր պարունակութիւնը կը զետեղուի արկղերու մէջ եւ կը պահուի։

#### Ընդարձակումներ եւ վերակառուցումներ
մինի|440x440px|Որմանկար - Աքրոթիրի Թիրաս, Պղինձէ դարաշրջան|alt=
Ներկայ Թանգարանը տարիներու ընթացքին ընդարձակուած է, որպէսզի կարենայ պատսպարել թանգարանին արագօրէն աճած հաւաքածոն։ Ամէնէն կարեւոր վերանորոգումները եղած են՝ 

* Ի. դարասկիզբին թանգարանին արեւելեան մասին տարածումը․
*1932-1939 տարիներուն երկյարկանի շէնքին շինութիւնը․
*1962-ին հինգ նոր սրահներու կառուցումը, որոնցմէ մէկուն մէջ կը ցուուցադրուի Ք.Ա. ․ 6-րդ դարու Քուրոս *Κούρος - kouros* պղինձէ արձանը (Փիրէա յայտնաբերուած Յուլիս 1959-ին)․
* 2002-2004 Յուլիս, թանգարանը կը փակուի, որպէսզի կատարուի վերջին վերանորոգումը․ 1999-ի երկրաշարժէն յառաջացած վնասներու նորոգում, թանգարանին գեղարուեստագիտական եւ արուեստագիտական վերահարթում, արդի օդափոխիչ սարքաւորումի զետեղում եւ հաւաքածոյին վերակազմակերպում:
* 2005-ին կը բացուի Աքրոթիրի Թիրաս *Ακρωτήρι Θήρας - Akrotiri Thera* սրահը։

Այսօր, 16 տարիներ ետք Թանգարանին նոր ընդարձակման անրհաժեշտութիւնը կը զգացուի։ 

### Անուանում
Թանգարանին առաջին անուանումը եղած է Կեդրոնական Հնագիտական Թանգարան, իսկ այսօրուան անունը՝ Աթէնքի Հնագիտական ազգային թանգարան, կը տրուի 1881-ին օրուան վարչապետ Խարիլաոս Թրիքուփիսին *Χαρίλαος Τρικούπης - Charílaos Trikoúpis* կողմէ։

             

## Թանգարանին Հաւաքածոն
Ստորեւ նմուշներ թանգարանին գլխաւոր ցուցադրութիւններէն։   

Կը ներկայացուին ըստ ժամանակաշրջանի ու նիւթի եւ յաւելեալ մասնակի բացատրութիւններով։ 

### Նախապատմական շրջան, Նոր Քարի ժամանակաշրջան եւ Պղինձի հին ու միջին շրջաններ․ Ք.Ա. ․ 6800-1600
*Գետնայարկ, սրահներ 3 – 6*

Գետնայարկ, սրահներ 3 - 5

Պատկեր:Female figurine marble neolithic, NAMA 3928 080803x.jpg|Կնոջ մարմարէ նկար, Ք.Ա. ․ 6500-5800 Գտնուած Պեղոպոնեզ, Սփարդի
Պատկեր:Clay Neolithic vase from Dimini at the National Archaeological Museum of Athens on 28 September 2018.jpg|Կաւէ ծաղկաման- գլուխ գործոց` իր եռագոյն զարդարումով․ Ք.Ա. ․ 5300-4800, Տիմինի, Թեսալիա շրջան
Պատկեր:Larger terracotta Thinker Neolithic 5894 080710.jpg|«Մտածողը»․ կաւէ արձանիկ- Ք.Ա. ․ 4500-3300 Գտնուած է Քարտիցա, Թեսալիա
Պատկեր:Female figurine with child small painted terracott neolithic, NAMA 5937 080804.jpg|Քուրոդրոֆոս - կին մը մանուկ մը գրկած․ կաւէ արձանիկ- Ք.Ա. ․ 4800-4500
Պատկեր:Pottery Troy bronze age, NAMA 4452 080809.jpg|Անօթ կամ ընդունարան, Ք.Ա. ․ 3-րդ հազարամեակ․ Լիմնոս կղզի, Փոլիխնի․ շատ հաւանական հոն եկած ըլլայ Տրոյայէն՝ Տրոյա *Τροία – Troie* (Փոքր Ասիոյ հիւսիս արեւմուտքը գտնուող հնադարեան քաղաք-պետութիւն)
Պատկեր:Pottery piggy bronze age, NAMA 080808.jpg|Անօ Ք.Ա. ․2500-2300, Լիմնոս կղզի, Փոլիխնի


Գետնայարկ, սրահ 6

Պատկեր:Frying Pan 080816.jpg|Տապկոցի նմանող սպաս - Ք.Ա. ․ 2800-2300 Գտնուած Ֆալիրօ, Ատտիկէի հարաւ արեւմտեան ծովափին:
Պատկեր:Frying pan 080744x.jpg|Տապկոցի նմանող սպաս․ Ք.Ա. ․ 2800-2300 - գտնուած Քիքիլատես, Սիրոս կղզիին Խալանտրիանի մէջ․ կը նշմարուին նաւու մը եւ ձուկերու զարդերը:
Պատկեր:Idol 080717.jpg|Իտոլօ-Քիքլատեան արուեստ․ կնոջական կաւանկար, կանոնաւոր հասակի 1,52 մ․, Ք.Ա. ․ 2800-2300 գտնուած՝ Ամորղօ կղզիին մէջ:
Պատկեր:Cycladic idol 03 2 retouched.jpg|Իտոլօ-Ք.Ա. ․ 2600, Քիքլատեան արուեստ՝ Սրնգահարը եւ տաւիղահարը․ գտնուած 1875-ին, ամայի Քերոս կղզիին դամբաններէն մէկուն մէջ:
Պատկեր:Dokathismata female idol - NAMA.jpg|Ք.Ա. ․ 2800- 2300, կնոջ կաւանկար - գտնուած Քիքիլատեսի, Սիրոս կղզիին, Խալանտրիանի մեռելաքաղաքին մէջ:
Պատկեր:Phylakopi flying fish.jpg|Որմաներկ․ Ք.Ա. ․ 2300-2000, Ֆիլաքոփի, Միլոս կղզի:
Պատկեր:Flying fish fragments.jpg|Կտորներ՝ «Թռչող ձուկերու» գծագրութենէն, Ք.Ա. ․ 2300-2000, Ֆիլաքոփի, Միլոս կղզի:
Պատկեր:Rhyton pig ECII NAMA N6176 080764x.jpg|Արջու նմանող անօ Ք.Ա. ․ 2800-2300, ներկուած կաւէ արձանիկ մը, Քիքիլատես, Սիրոս կղզի, Խալանտրիանի:
Պատկեր:Fisherman Melos NAMA N5782 080789.jpg|Կաւէ գծագրուած սպաս՝ «Ձկնորսներ», Ք.Ա. ․ 16-րդ դար․ - Քիքիլատես, Միլոս կղզի Ֆիլաքոփի:


### Սանթորինի կղզի, Աքրոթիրի Թիրա - Որմանկարներ․ Ք.Ա. ․ 16-րդ դար, Նոր Պղինձի Դարաշրջան
*Առաջին յարկ՝ սրահ 48*

Գունաւոր որմանկարները գտնուած են Սանթորինի *Santorini* կղզիին Աքրոթիրի Թիրա վայրը 1967-1974 հնագիտական պեղումներուն ընթացքին։ Մինոասեան Քաղաքակրթութեան ենթակայ Աքրոթիրիին որմանկարները ծածկուած էին չեչաքարով, այդ պատճառով ալ շատ լաւ վիճակի մէջ գտնուեցան։  

Ք.Ա. ․ 1613 թուականին Սդրոկիլի կղզիին (այժմ կը կոչուի «Սանթորինիին քալտերան» *Santorini caldera, Santorini eruption* եւ կամ՝ *Thera eruption)* հրաբուխին զօրաւոր պայթումը կը քանդէ Աքրոթիրին եւ ընդհանրապէս Մինոասեան Քաղաքակրթութիւնը։ Հնագէտները այս եղելութիւնը կ՛անուանեն նաեւ՝ Էգէական Ծովուն Փոմփէյը *Pompeii* (Նափոլի քաղաքին մօտ․ այժմ հնագիտական վայր, Իտալիա)։

* *Սանթորինի․ [[Էգէական Ծով|Էգէական Ծովուն]] Քիքլատես կղզեխուբին պատկանող կղզի*
**Քալտերա․ յառաջ եկած է cauldron կամ՝ caldron բառէն (կաթսայ)*

Պատկեր:Stegastro001.jpg|Հնագիտական պեղումներէն գտնուած Աքրոթիրի հին քաղաքին առաջին մասը․ պատսպարուած է այժմ յատուկ առաստաղով․
Պատկեր:Young boxers fresco, Akrotiri, Greece.jpg|«Կռփամարտիկներ»․  Սանթորինի կղզի, Աքրոթիրի Թիրա – Որմանկար․ Ք․ա․ 16-րդ դար
Պատկեր:Akrotiri blue monkeys.jpg|«Կապոյտ կապիկներ» ․  Սանթորինի կղզի, Աքրոթիրի Թիրա – Որմանկար․ Ք․ա․ 16-րդ
Պատկեր:Fresco of a fisherman, Akrotiri, Greece.jpg|«Ձկնորսը» ․  Սանթորինի կղզի, Աքրոթիրի Թիրա – Որմանկար․ Ք․ա․ 16-րդ
Պատկեր:Akrotiri-lady-with-papyri.jpg|«Պապիրոսով օրիորդը» ․  Սանթորինի կղզի, Աքրոթիրի Թիրա – Որմանկար․ Ք․ա․ 16-րդ
Պատկեր:02 2020 Grecia photo Paolo Villa FO190102bis (Museo archeologico di Atene) Affresco della primavera da Akrotiri, Arte Minoica NAMA BE 1974.29, rondini, gigli, senza gimp.jpg|«Գարնան որմանկարը» ․  Սանթորինի կղզի, Աքրոթիրի Թիրա – Որմանկար․ Ք․ա․ 16-րդ
Պատկեր:0020MAN-Akrotiri frescoes.jpg|«Կռփամարտիկներ եւ յամոյրներ»․ ․  Սանթորինի կղզի, Աքրոթիրի Թիրա – Որմանկար․ Ք․ա․ 16-րդ
Պատկեր:Akrotiri ship-procession-full 02.jpg|«Նաւային Թափօր» ․  Սանթորինի կղզի, Աքրոթիրի Թիրա – Որմանկար․ Ք․ա․ 16-րդ
Պատկեր:Akrotiri minoan town.jpg|Որմնանկար

### Միկինեսեան Քաղաքակրթութիւն, Ք.Ա. ․ 1600 – 1100
մինի|Աղամեմնոնա թագաւորին նշանաւոր դիմակը․ Միկինեան քաղաքակրթութեան շրջանի եւ Դրոյեան պատերազմի յոյներուն առաջնորդ թագաւորներէն․
*Գետնայարկ, սրահ 4*

Թիւ 4 սրահը, թանգարանին ամենամեծն է։ Անոր կեդրոնի ցուցափեղկը, կը պատսպարէ Միկինես մայրաքաղաքի հնաբանական պեղումներէն յայտնաբերուած Թագաւորական Դամբանէն իրեր, որոնցմէ գլուխ գործոց կը նկատուի ոսկիայ թաղմանական դիմակը․ դիմակի յայտնաբերման ընթացքին 1876, հնագէտ Հենրիկ Շլիման անոր կու տայ «Աղամեմնոնասի Դիմակը» անունը։

•	Աղամեմնոնաս *Αγαμέμνονας* (հին յուն․՝ *Ἀγαμέμνων*) *Agamemnon* ․ Միկինեսի առասպելական թագաւոր եւ եղբայր՝ Սփարդիի Մենելաոս թագաւորին։ Տրոյեան պատերազմի *Τρωικός Πόλεμος - Trojan War* ղեկավարներէն։

Մնացեալ ցուցափեղկերը կը ցուցադրեն դամբաներուն մէջ գտնուած իրեր՝ անօթեղէն, գոհարեղէն եւ զէնքեր։ Բազմաթիւ են թանկագին մետաղէ (ոսկի, արծաթ) եւ կամ՝ քարեղէն (մարմար, ջրակիճ, ոբսիդ, նաեւ՝ ժայռի բիւրեղ) եղէգնափողերը։

Նոյն սրահին մէջ նաեւ կը ցուցադրուին Վաֆիօ *Vaphio - Βάφειο* (Վաֆիօն. Սփարդիիին մօտակայ հնագիտական վայր) հնագիտական վայրի պեղումներէն բոլորակ *θόλος- tholos* դամբանի մէջ գտնուած ոսկիայ բաժակները 1889, պնակիտներ գրուած Գծային Բ գիրով (տե՛ս Յունաստան, Մինչեւ Ք.Ա. . 12-րդ դար գլուխը), ոսկիայ կնիք Դիրինթա *Τίρυνθα-Tirynthe* (Միկինէական հին քաղաքէն Պեղոպոնեզ, Արղոս քաղաքին մօտ)։ 

Պատկեր:"Masque d'Agamemnon".jpg|Ազնուական զինուորի դիակը պատող ոսկիայ դիմակ եւ այլ մասեր, Ք․ա․ 1550 - 1500  Միկինես
Պատկեր:0159 - Archaeological Museum, Athens - Mask from Mycenae - Photo by Giovanni Dall'Orto, Nov 10 2009.jpg|Ոսկիայ դիմակ, Ք․ա․ 16-րդ դար, Միկինես
Պատկեր:Gold in NAMA 21.JPG|Եղէգնափող, առիւծի գլխով․ Ք․ա․ 16-րդ դար․ Միկինես
Պատկեր:Gold in NAMA 32.JPG|Ոսկիայ բաժակներ, եզի կալանքի կամ՝ եզի զսպումի պատկերացումներով․ Վաֆիօ, Ք․ա․ 1500-1400
Պատկեր:GR-athen-arch-museum-mykene.jpg|Միկինեսի տիկին․ Միկինեսի Աքրոփոլիին պատին վրայ գծագրութիւն․ Ք․ա․ 13-րդ դար
Պատկեր:MycenaeDiadems.jpg|Թաղման յատուկ ոսկիայ վարսակալներ․  Միկինես, Ք․ա․ 1600-1500
Պատկեր:NAMA Mycenaean gold funerary breastplate.jpg|Միկինեսեան թաղման ոսկիայ կուրծքի զարդ․ Ք․ա․ 16-րդ դար
Պատկեր:Dagger with animals Mycenean culture, NAMA 8340 080876.jpg|Միկինեսեան նաւային պղինձէ սուր․ արծաթով եւ ուսկիով դրուագուած․ Ք․ա․ 15-րդ դար։  Գտնուած է Փիլոս (արեւմտեան Պեղոպոնեզ), դամբանի մը մէջ․
Պատկեր:Athens Bull Rhyton 020911.jpg|Եղէգնափող, եզի գլխով․ Ք․ա․ 16-րդ դար․ Միկինես դամբանի մը մէջ
Պատկեր:Findings from Grave IV (Grave Circle A) 6 (cropped).JPG|Ոսկիայ մատանի - Ք․ա․ 16-րդ դար․ Միկինես դամբանի մը մէջ
Պատկեր:Nestorbecher Mykene (Nationalmuseum Athen).JPG|Ք․ա․ 15-րդ դար․ «Նեստոր Բաժակ» կոչուած է, որովհետեւ նման է Հոմերոսին «Իլիական»ին մէջ համանուն բաժակին նկարագրութեան։  Գտնուած 1876 Միկինես դամբանի մը մէջ․
Պատկեր:Small vessel in the shape of swans, rock crystal Mycenae 16 c BC, NAMA 8638 080842.jpg|Բիւրեղեայ բաժակ բռնակին բադի ձեւ տրուած է․ Ք․ա․ 16-րդ դար․ Միկինես դամբանի մը մէջ
Պատկեր:Bowl silver inlaid Macenaean NAMA 080863.jpg|Արծաթեայ աման․ արական դէմքերը դրուագուած են ոսկիով եւ պղինձով․ Ք․ա․ 16-րդ դար․ Միկինես դամբանի մը մուտքի սենեակին մէջ
Պատկեր:Ivory tvo women and child Myenaean, NAMA 7711 080853.jpg|Երկու աստուածուհիներու կաւարձանիկ․ Ք․ա․ 13-րդ դար․ Միկինեսի Աքրոփոլի
Պատկեր:07Mykenischer Kopf01.jpg|Գաճէ Կնոջական դէմք․  Ք․ա․ 1300-1250 Միկինեսի Աքրոփոլի
Պատկեր:NAMA 1428 - Stele of Grave Circle A Mycenae.jpg|Գերեզմանաքարի կոթող, գտնուած դամբանի մը կից․ Ք․ա․ 16-րդ դար․ Միկինես
Պատկեր:Stele of Grave Circle A Mycenae.jpg|Ք․ա․16-րդ դար - Միկինես, գերեզմանի կոթող

### Արխայիքի շրջանի քանդակներ, Ք.Ա. ․ 13-րդ մինչեւ Ք.Ա. ․ 6-րդ դար
*Գետնայարկ, 7 – 13 սրահներ* 

Կը ցուցադրուին քանդակներ Արխայիքի շրջանէն․ Քուրոս/ներ (երիտասարդի արձան հին յուն՝ *κοῦρος -kouros)*, Քորի կամ՝ Քորես (*κόρη-kore․* քօղով ծածկուած կնոջ արձան/ներ), Քսոանա (յոգնակի՝ *ξόανα - xoana*․ փայտէ արձաններ)։ Մարմարէ արձաններուն կամ քանդակներուն համար գործածուած են Քիքլատես կղզեխումբէն Փարոս եւ Նաքսոս կղզիներուն նշանաւոր մարմարը։
Պատկեր:Statue of a Kouros in Naxian Marble; Found in Souniaon at Temple of Poseidon, c. 600 BC (28389744522).jpg|Ք․ա․ 600, Քուրոս․ գտնուած Փոսիտոնա աստուծոյ տաճարին մէջ, Սունիօ․
Պատկեր:Grave stele Hoplite NAMA29.jpg|Ք․ա․ 510, Արիստիոյին կոթողը․
Պատկեր:Stele Doryphoros NAMAthens 7901.jpg|Ք․ա․ 550-540, Տորիֆորոսին կոթողը․ Գտնուած՝ Թեմիսդոքլիին պարսպապատին մէջ․
Պատկեր:Relief of a Runner (NAMA 1959).jpg|Ք․ա․ 500, Օփլիդոտրոմոս – կոթող․ գտնուած Թիսիոնի հնագիտական վայրը
Պատկեր:NAMA 3938 Aristodikos Kouros.JPG|Ք․ա․ 510-500, Արիսթետիքոսին Քուրոսը․ գտնուած Ատտիկէի Մեսողիա շրջանին հնադարեան դամբանի մը մէջ․


Կը ցուցադրուին նաեւ քանդակներու կտորներ, արձանիկներ, արձաններու մասեր․ գտնուած են Աթէնքի Քերամիքօ հնագիտական վայրի Տիփիլոն դամբանին մէջ, Տիլոս, Միլոս եւ Սիֆնոս Քիքլատեան կղզեխումբի կղզիներուն մէջ, Միկինես, Վիոթիա շրջաններուն հնաբանական վայրերուն մէջ եւ Ատտիկէի զանազան շրջանները՝ Աթէնք, Անավիսոս, Թիսիոն, Քերաթէա, Սփադա, Էլեֆսինա, եւ Սունիօ։


Պատկեր:Naked Goddess influence of Syria 730-720 BC, NAMA 776 081098.jpg|Ք․ա․ 730-720, կին աստուածուհիի գլխակապով արձան․ գործը ազդուած է Ասորիներէն։
Պատկեր:Kore 081088.jpg|Ք․ա․ 660-650, Քորի․ Նիքանտրային Արթեմիսը  *Dedication of Nikandre*
Պատկեր:Relief torso limestone Hera from Mycenae 630-620 BC, NAMA 2869 081096.jpg|Ք․ա․ 630-620, Իրա աստուածուհիին իրանը․Միկինեսի Աքրոփոլի
Պատկեր:Head Kouros NAMA 3372 102516.jpg|Ք․ա․ 600 Երիտասարդ Քուրօի գլուխ․ Քերամիքոս հնագիտական վայր,  կեցած Տիփիլօ մեծ դրան․
Պատկեր:Sounion Kouros (3409308816).jpg|Ք․ա․ 600, Քուրոս, Սունիօ
Պատկեր:Sphinx pentelic marble 570-550 BC, NAMA 28 102540.jpg|Ք․ա․ 570-550, Սփինքս․ գտնուած՝ Սփադա, Ատտիկէ
Պատկեր:Head young ma from Eleusis marble 560 BC NAMA 61 102531.jpg|Ք․ա․ 560, ուրախ երիտասարդի դէմք․  Գտնուած Էլեֆսինայի հնագիտական վայրին մէջ
Պատկեր:NAMA Head of a kore.jpg|Ք․ա․ 6-րդ դար․ Քորի՝ երիտասարդուհիի դէմք․ Գտնուած Էլեֆսինայի հնագիտական վայրին մէջ
Պատկեր:Kouros from Milos NAMA 1558 102542.jpg|Ք․ա․ 550, թաղուած Քուրոս․ 2,14 հասակով երիտասարդի իրան․ Միլոս կղզին գտնուած․
Պատկեր:Statue of a nike from delos, 550 bc.jpg|Ք․ա․ 550, Նիքի (յաղթութեան) տաճարի ճակտոց․ Տիլոս կղզին գտնուած
Պատկեր:Kouros from Volomandra 550 BC NAMA 1906 Nama610.jpg|Ք․ա․ 550, թաղուած Քուրոս․ Գտնուած՝ Վոլոմանտրա, Ատտիկէ
Պատկեր:Head of a Kouros, 540 BC, NAMA 16, 190823.jpg|Ք․ա․ 540, Քուրոսի գլուխ․ Վիոդիա
Պատկեր:Kouros, da merernda (myrrhinous) in attica, 540-530 ac ca. 01, n. 4890.jpg|Ք․ա․ 540-530, թաղուած Քուրոս․ Մերենտա, Ատտիկէ
Պատկեր:NAMA 16 Kouros Apollo Ptoos 1.JPG|Ք․ա․540, Քուրոսի գլուխ․ գտնուած Ափոլոն աստուածին տաճարին մէջ, Վիոդիա
Պատկեր:Stele of Ariston pentelic marble, NAMA 29 102591.jpg|Ք․ա․ 510, Արիսթոսին կոթողը․ Ատտիկէ
Պատկեր:Kouros anavissos.jpg|Ք․ա․ 530, «Քուրոս Քրիսոս»․ գտնուած ՝ Անավիսոս, Ատտիկէ
Պատկեր:Archaic relief A young man in hoplitic games or dancing 500 BC, NAMA 1959 102572.jpg|Ք․ա․ 500, թաղման քանդակ, գտնուած է՝ Թիսիոն,  Աթէնք
Պատկեր:Kouros from Mesogeia Aristodikos NAMA 3938 102578.jpg|Ք․ա․ 500, 1,98 մ․ հասակով «Մեսողիայի Քուրոսը», գտնուած՝ Մեսողիա, Ատտիկէ
Պատկեր:07Athletengrab.jpg|Ք․ա․ 510-500, դամբանի յենարան․ քանդակը կը ցուցնէ մարզական խաղեր
Պատկեր:Late archaic relief.jpg|Ք․ա․ 510-500, Թաղուած Քուրոսի յենարան․ կը ցուցնէ մարզական խաղեր
Պատկեր:Relief on a base 3.jpg|Ք․ա․ 510-500, թաղուած Քուրոսի յենարան․ կառուցուած՝ Թեմիստոքլիսի պարսպապատին մէջ․ կը ցուցնէ մարզական խաղեր
Պատկեր:NAMA Chariot and Hoplites.jpg|Ք․ա․ 510-500, թաղուած Քուրոսի յենարան․ կառուցուած՝ Քերաքմիքոսի Թեմիստոքլիսի պարսպապատին մէջ․ կը ցուցնէ մարզական խաղեր
Պատկեր:Relief pentelic marble "Ball Players" 510-500 BC, NAMA 3476 102587.jpg|Ք․ա․ 510-500, Քուրոսի գերեզմանաքարի ոտնաքարի քանդակ․ հաւանական է մարզիկի մը տապանէն։  Գտնուած՝ Քերաքմիքոսի Թեմիստոքլիսի պարսպապատին կից․


#### Նկարներ՝ վերեւ նշուածներուն հնաբանական վայրերէն

Պատկեր:1339 - Keramikos archaeological area, Athens - Pompeion - Photo by Giovanni Dall'Orto, Nov 12 2009.jpg|Քերամիքոս հնագիտական վայրը․ Տիփիլոն, Փոմփիոն, Էրիտանոս, սուրբ Դուռը եւ Թեմիսդոքլիին պատը։
Պատկեր:Delos Panorama1.jpg|Տիլոս․ կղզեակին հնագիտական վայրը
Պատկեր:Lions-Gate-Mycenae.jpg|Միկինես հնագիտական վայր -  «Առիւծներու Դարպաս» մուտքը
Պատկեր:Attica 06-13 Sounion 18 Cape Sounion stitch.jpg|Սունիօ․ հնագիտական վայրը․ կ՛երեւին աջին՝ Մաքրոնիսոս եւ ձախին՝ Քէա կղզիները
Պատկեր:Eleusis.JPG|Էլեֆսինա․ հնագիտական վայրը
Պատկեր:Ancient theatre of Milos, Roman times, 152700.jpg|Միլոս․ հին թատրոնը
Պատկեր:Map ancient athens.png|Թեմիսդոքլիին պարսպապատը․ կը շրջապատէ Աթէնքի Աքրոփոլիսը
Պատկեր:Hephaistos.temple.05.jpg|Թիսիօ․ հնագիտական վայրը եւ Իֆեստոսին տաճարը

### Դասական շրջանի քանդակներ, Ք.Ա. ․ 5-րդ դար
մինի|Էղինա - Աֆէա տաճար
*Գետնայարկ, թիւ 14 – 28 սրահներ*

Այս հաւաքածոն կ՛ընդգրկէ դասական շրջանի մարմարէ եւ պղինձէ քանդակագործութիւններ։ Թիւ 14 սրահին հիւրընկալուած քանդակները, դասական շրջանի «խիստ» ոճին կը պատկանին։ Քանդակներուն մեծամասնութիւնը կը պատկանին Էղինա կղզիին վրայ գտնուող Աֆէա տաճարին, նոյնպէս՝ Ք.Ա. ․ 5-րդ դարասկիզբի պղինձէ արձանիկները։ 

Թիւ 15 սրահին մէջ ցուցադրուող «Արթեմիսիօ աստուածին» պղինձէ հսկայ արձանը Աթէնքի Հնագիտական ազգային թանգարանին խորհրդանիշներէն մէկն է․ գտնուած է Էվիա կղզիին Արթեմիսօ հրուանդանին բացերը։ Ունի 2,09 մ․ հասակ եւ դասական շրջանի պղինձէ հազուագիւտ արձաններէն է։ Անոր «խիստ ոճը» կը վերագրուի Քալամիս քանդակագործին *Κάλαμις – Calamis*։ 

Նոյն սրահը կը հիւրասիրէ նաեւ Ք.Ա. ․ 460 «Միլոսին սկաւառակը» հսկայ յուշարձանը եւ «Էլեֆսինայի խորհուրդները»․ հսկայ քանդակ՝ 1,52 × 2,20 մ․ գտնուած է Էլեֆսինա 1859 եւ կը պատկերացնէ ծեսական արարողութիւն մը․- *Տիմիթրա եւ Փերսեֆոնի աստուածուհիները յաջորդաբար, արքայական գաւազանը եւ ջահ բռնած Դրիփդօլեմօ գահաժառանգին (Էլեֆսինայի Քելօոս թագաւորին զաւակը) ցորենի հասկեր կու տան․ Փերսեֆոնին նաեւ կ՛օրհնէ արքայազնը*։ Այս քանդակին կրկնօրինակը Նիւ Եորքի Միթրոփոլիդան Թանգարանին մէջ կը գտնուի։



Պատկեր:NAMA Poséidon.jpg|Ք․ա․ 460 «Արթեմիսիօ աստուած»․ Զե՞ւս թէ՞ Փոսիտոն աստուածը կը ներկայացնէ․․․ 2,09 մ․ հասակ եւ լայնքը՝ 2,10 մ․
Պատկեր:Part of a disc from melos, 460 bc.JPG|Ք․ա․ 460, «Միլոսին սկաւառակը»
Պատկեր:Archeological museum Athens.jpg
Պատկեր:NAMA Triade éleusinienne.jpg|Ք․ա․ 440-430 «Էլեֆսինայի խորհուրդներ»
Պատկեր:Antikythera statue front.jpg|«Անտիքիթիրային պատանին» Ք․ա․ 340 պղինձէ արձան, հասակը՝ 1,94 մ․ գտնուած 1901 Անտիքիթիրա կղզիին նաւաբեկութեան
Պատկեր:Bronze statuette of Zeus. About 490-480 BC. (3472021166).jpg|Ք․ա․490-480 Զեւս աստուծոյ պղինձէ արձանիկ․ գտնուած է Ամվրաքիա, Էթօլոաքարնանիա․


### Դասական շրջանի Յուղարկային կոթողներ, Ք.Ա. ․ 5-րդ դար
*Գետնայարկ, սրահներ 16 – 18*

Աքրոփոլիսին վերակառուցման աշխատանքներէն վերջ, արժանի գեղարուեստագործեր աշխատանք կը գտնեն անհատներու մօտ։ Հսկայ կոթողներու շինութիւնը կը տարածուի մինչեւ Ք.Ա. ․ 317, իսկ անկէ ետք, կոթողներուն հասակը կը սկսի նուազիլ։ Սրահներուն մէջ կը ցուցադրուին նաեւ «լիքիթոս»ներ *λήκυθος - lécythe․* լիքիթոս՝ ճերմակ աման/ներ, ուր հոտաւէտ ձէթ կը պահուէր, մարմնոյ խնամքին համար։

Պատկեր:NAMA Stèle d'Hègèsô.jpg|Ք․ա․ 400 Իղիսօի յուղարկային կոթողը (Փենտելիքօ լերան մարմարէ շինուած)․ գտնուած Քերամիքօ հնագիտական վայրի գերեզմանատունը
Պատկեր:NAMA Hermès & Myrrhinè.jpg|Ք․ա․ 420 , Միրինիին Յուղարկային Լեքիթոսը (Փենտելիքօ լերան մարմարէ շինուած) ․ գտնուած է Սինտաղմա, հնադարեան գերեզմանոցը․
Պատկեր:Grave stele. Marble. ca. 420 BC. (3471198579).jpg|Ք․ա․ 430  Մնիսիղորայի եւ Նիքոխարուսի յուղարկային կոթողը․ գտնուած Վարի, Ատտիկէ
Պատկեր:0368 - Archaeological Museum, Athens - Boeotian grave stele - Photo by Giovanni Dall'Orto, Nov 10 2009.jpg|Ք․ա․ 5-րդ դարու վերջերը․ հերոսացած ընտանիքի յուղարկային կոթող․ գտնուած Թիվա, Վիոթիա
Պատկեր:Grave stele. Pentelic marble (430-420 BC). (3472007388).jpg|Ք․ա․ 420  պատանիի մը յուղարկային կոթող․ անոր կ՛ ընկերակցի պզտիկ ծառան (Փենտելիքօ լերան մարմարէ շինուած)․ գտնուած է էղինա կղզին
Պատկեր:Amphiglyphon votif NAMA 1783 Athens Greece.jpg|Ք․ա․ 410 ուխտանուէր․ գտնուած Նէօ Ֆալիրօ, Ատտիկէ
Պատկեր:NAMA Bacchantes.jpg|Ք․ա․ 400  մարմարէ քանդակ, գտնուած Փիրէա․ Տիոնիսոս աստուածը երկնցած։ Բազմոցին ոտքին կին մը, Փետիա, կը դառնայ մարդու մը կողմը․ ան աջ ձեռքին թատերական դիմակ մը կը բռնէ։ Ներկայ են երկու դերասաններ․ մէկը թմբուկ կը բռնէ, միւսը՝ դիմակ։  


### Երկրորդ դասական շրջանի քանդակներ, 4-րդ դար
*Գետնայարկ՝ սրահներ 23 – 27*

Աթէնքի եւ Սփարդիին քաղաք-պետութիւններուն միջեւ 30 տարի տեւող շարունակ հակամարտութիւնները, կը պառակտեն յունական աշխարհն ու կը վերջանան Ք.Ա. ․ 404 թուականին, Աթէնքի եւ անոր դաշնակիցներուն պարտութեամբ։ Հետեւանքը ծանր կ՛ըլլայ․ քաղաք-երկիրները կը տկարանան եւ յաջորդաբար կը հպատակին Հիւսիսային Յունաստանի Մակետոնական թագաւորութեան։ 

Քանդակները եւ արձանները աւելի սրտայոյզ են։

Պատկեր:NAMA-Aura Asklepios temple.jpg|Ք․ա․ 380 Ծովային յաւերժահարսի արձան․ գտնուած է Էփիտաւրօ - Ասքլիփիօ տաճարի արեւմտեան ճակտոցին աջ կողմի անկիւնի ծայրամասը կը կազմէր․
Պատկեր:NAMA Stèle du chasseur.jpg|Ք․ա․ 340 «Որսորդին յուղարկային կոթողը» երիտասարդ մը սիւնին կրթնած, ոտքերը խաչաձեւ, բռնած նապաստակներու որսորդութեան յատուկ զէնքը․ ոտքին տակ՝ տխուր ծառան եւ շունը։ Աջին՝ մեռնողին տխրադէմ հայրը (քանի կիսադէմ է՝ ողջ է)։ Գործը կը վերագրուի Սքոփաս *Scopas* քանդակագործին եւ կամ անոր աշակերտներէն մէկուն․ գտնուած՝ Իլիսոս գետի հովիտին։  |alt=Ք․ա․ 340 «Որսորդին յուղարկային կոթողը» երիտասարդ մը սիւնին կրթնած, ոտքերը խաչաձեւ, բռնած նապաստակներու որսորդութեան յատուկ զէնքը․ ոտքին տակ՝ տխուր ծառան եւ շունը։ Աջին՝ մեռնողին տխրադէմ հայրը (քանի կիսադէմ է՝ ողջ է)։ Գործը կը վերագրուի Սքոփաս Scopas քանդակագործին եւ կամ անոր աշակերտներէն մէկուն․ գտնուած՝ Իլիսոս գետի հովիտին։
Պատկեր:Bronze athlete NAMA X15118 Athens Greece 01.jpg|Ք․ա․ 340 – 330, «Մարաթոնի պատանին», պղինձէ արձան, գտնուած Մարաթոնի ծովուն բացերը․  կը վերագրուի Փրաքսիթելիսի *Πραξιτέλης - Praxitèle* դպրոցին։ Կը նկատուի դասական շրջանի գլուխ-գործոցներէն։ Գործը կը վերագրուի Սքոփաս *Scopas* քանդակագործին։
Պատկեր:NAMA Stèle d'Aristonautes.jpg|Ք․ա․350-325 «Արիստոնաւթիին յուղարկային կոթողը» *Stèle d'Aristonautes* ․ Դամբանի «նայիսքոս»ը  (naiskos - տաճարիկ)․ գտնուած է Քերամիքոյին գերեզմանատունը։
Պատկեր:Antikythera statue front.jpg|Ք․ա․ 340 , «Անտիքիթիրային պատանին» *Ο έφηβος των Αντικυθήρων* - պղինձէ արձան 1,94 մ․ հասակով, գտնուած է Անտիքիթիրա կղզիին բացերը։
Պատկեր:0028MAN-Room3.jpg
Պատկեր:Ancien greek grave relief of an ethiopian groom and horse.jpg|Ք․ա․ 3-րդ դարուն առաջին կիսուն․  Դամբանի քանդակ, կը պատկերացնէ երիդասարտ Եդովպիացի մը որ կը փորձէ զսպել յովազի մորթով պատուած ձին ։
Պատկեր:Funerary Naiskos. 330 - 325 π.Χ. National Archaeological Museum of Athens (3210449646).jpg|Ք․ա․ 330-325, Դամբանի տաճարիկի քանդակ․
Պատկեր:1954 - Archaeological Museum, Athens - Garden - Naiskos of Nikomede and his husband - Photo by Giovanni.jpg|Ք․ա․ 4-րդ դարու վերջերը․ Նիքոմիտայի եւ անոր ամուսնոյն դամբանին տաճարիկին քանդակը․
Պատկեր:1077 - Archaeological Museum, Athens - Amazonomachy - Photo by Giovanni Dall'Orto, Nov 11 2009.jpg|Ք․ա․ 4-րդ դարու վերջերը․ «Ամազոնոմախիա» - Ամազոններու կռիւի պատկերացումի գօտեքանդակէ մաս մը․ գործը կը վերագրուի Փրաքսիթելիսին դպրոցին։

### Հելլենիստական քանդակներ
*Գետնայարկ՝ սրահներ 29 – 30*

Այս շրջանի պատկանող գլխաւոր ցուցադրութիւններէն են՝ 

Պատկեր:NAMA Themis Rhamnonte.jpg|Ք․ա 300, Թեմիս աստուածուհիին արձան, Փենտելիքոն լերան մարմարէն շինուած․ Գտնուած է 1890 , արեւելեան Ատտիկէ, Ռամնունտա *Ραμνούντα* վայրը, Նեմեսիսին նուիրուած տաճառիկին մէջ։
Պատկեր:Statue of Poseidon NAMA 235 (DerHexer), part 2.JPG|Ք․ա․ 130, Փոսիտոնա աստուծոյ արձան՝ 2,35 մ․ հասակով – գտնուած է Միլոս, ք․ա․ 1877 ։
Պատկեր:Group of Aphrodite, Pan and Eros NAMA 3335 (DerHexer).JPG|Ք․ա․ 100 , Աֆրոթիդի եւ Փանաս․ աստուածուհին իր տրեխով ամբարտաւան Փանային կը սպառնայ։ Արձանին հասակը՝ 1,29 մ․ է եւ ան շինուած է Փարօ կղզիին մարմարէն։
Պատկեր:Verwundeter Gallier.jpg|Ք․ա․ մօտաւորապէս 100,«Գաղղիացի մարտիկ»․ արձանի շինութիւնը ազդուած է  Փոքր Ասիոյ յունական գաղթօճախ՝ Փերկամոյի քանդակագործութեան ոճէն։
Պատկեր:Bronze Portrait Head of Boxer.jpg|Ք․ա․ 330-320է․, Ողիմպիական խաղերու Բռնցքամարտիկի ախոյեանի պղինձէ դէմք․ գտնուած Ողիմպիա (հին Ողիմպիական խաղերուն վայրը, Պեղոպոնեզ)․ գլխուն վրայ կան հետքերը ախոյեանի ձիթենիէ պսակին։
Պատկեր:Antikythera philosopher.JPG|Ք․ա․ 3-րդ - 1ին դար․ Վիոն Վորիսթենիդի Փիլիսոփային պղինձէ դէմքը (անոր արձանէն կտոր մը) մարդու բնական հասակի․  գտնուած է 1901  Անտիքիթիրա կղզիին նաւաբեկութեան՝ Ք․ա․1-ին դար։
Պատկեր:0537 - Archaeological Museum, Athens - Antikythera philosopher - Photo by Giovanni Dall'Orto, Nov 11 2009.jpg|Ք․ա․ 240, կոչուած է «Անտիքիթիրայի փիլիսոփան»․ պղինձէ արձանէ մաս մը – կ՛ենթադրուի թէ Վիոն Վորիսթենիդիսին *Βίων Βορυσθενίτης* արձանէն է․ գտնուած է 1901  Անտիքիթիրա կղզիին նաւաբեկութեան՝ Ք․ա․1-ին դար։
Պատկեր:1415 - Archaeological Museum, Athens - Bronze portrait - Photo by Giovanni Dall'Orto, Nov 11 2009.jpg|Ք․ա․ 1-ին դար, դրուագեալ աչքերով պղինձէ արձանի դէմք․ Գտնուած Տիլոս կղզիին Փալեստրա Լիճ կոչուած հնագիտական վայրին մէջ։
Պատկեր:Head of Alexander the Great NAMA 366 (DerHexer).JPG|Ք․ա․ 300, Մեծն Աղեքսանտր, գլուխը՝ առիւծի մոր շինուած է Փենտելիքոն լերան մարմարով – գտնուած է Աթէնքի Քերամիքոս հնագիտական վայրին մէջ։
Պատկեր:Statuette of a boy with a dog (1st c. BC) (5042100701).jpg|Ք․ա․ 1-ին դար – «Գաղթական փոքրիկը եւ իր ընկերը» մարմարէ արձանիկ (ընկերը՝ շունիկ մըն է)․ այդպէս կոչուած է, որովհետեւ Փոքր Ասիոյ աղետէն ետք, գաղթական յոյներ իրենց հետը Յունաստան բերին 1922։ Գտնուած է Փոքր Ասիոյ Նիսայի Ղերոնտիքօ շրջանը։
Պատկեր:1385 - Archaeological Museum, Athens - Child - Photo by Giovanni Dall'Orto, Nov 11 2009.jpg|Ք․ա․ 3-րդ դար - «Փոքրիկն ու բադիկը»․ գտնուած է Լամիա․ (Բադիկը փոքրիկին յենուած կոթողիկին վրայ է)․
Պատկեր:1280 - Archaeological Museum, Athens - Theatre masks - Photo by Giovanni Dall'Orto, Nov 11 2009.jpg|Թատրոնի դիմակներու քանդակներ

### Հռոմէական շրջանի քանդակներ
*Գետնայարկ, սրահներ 31-33*

Պատկեր:0005MAN-OctAugusto.jpg|Ք․ա․ 10, Օգոստոս կայսրին պղինձէ արձանէն կտոր մը․ ունի 1,23 մ․ բարձութիւն
Պատկեր:0017MAN-Man.jpg|80  Հռոմէացիի արձան, գտնուած Տիլոս կղզին․
Պատկեր:1652 - Archaeological Museum, Athens - Hadrian - Photo by Giovanni Dall'Orto, Nov 11 2009.jpg|Ատրիանոս կասրին ժամանակաշրջան՝ 117-138, Աթէնք գտնուած Ատրիանոս կայսրին գլուխին վիթխարի արձան
Պատկեր:Bust of Antinous (2). 2nd cent. A.D (cropped).jpg|Ատրիանոս կայսրին ժամանակաշրջան՝ 117-138, Անտինոոսին կիսանդրին – շինուած ՝ Թասոս կղզիին մարմարով – գտնուած է Փաթրա (Պեղոպոնեզի հիւսիս արեւմուտք, Յունաստանի կարեւոր նաւահանգիստ)
Պատկեր:1734 - Archaeological Museum, Athens - Herodes Atticus - Photo by Giovanni Dall'Orto, Nov 11 2009.jpg|Հերովդես Ատտիկեցիին կիսանդրին -  Ատրիանոս կայսրին ժամանակաշրջան
Պատկեր:NAMA - Statue of a sleeping Maenad 04 (cropped).jpg|Ատրիանոս կայսրին ժամանակաշրջան․  «Քնացած Քրմուհին» պառկած յովազի կաշիի վրայ

### Հռոմէական կրկնօրինակներ, յունական դասական ծագումով
*Գետնայարկ, սրահ 20 եւ 21*

Պատկեր:Athena Varvakeion - MANA - Fidias.jpg|Ք․ա․ 3-րդ դարուն կէսեր․ «Աթինա Վարվաքիոն»,  արձանիկ (կրկնօրինակ բուն արձանէն 12 անգամ աւելի մեծ) գտնուած է Աթէնքի Վարվաքիոն դպրոցին մօտերը։
Պատկեր:NAMA Jockey Artemision.jpg|Ք․ա․ 140 - «Արդեմիսիոյի հեծեալը»․ պղինձէ արձան, Էվիա կղզիին Արդեմիսիօ հրուանդակին բացերը գտնուած․ կը վերանորոգուի (կտորները իրարու կը միացուին) 1971
Պատկեր:NAMA Jockey Artémision.jpg
Պատկեր:Athen Diadumenos - 2008-09-15.jpg|Ք․ա․ 1-ին դար – «Տիատումենոս»․  1,95 մ․ հասակ, Ք․ա․ 420 արձանին կրկնօրինակը․  գտնուած է Տիլոս կղզին։
Պատկեր:0026MAN-Nike.jpg|Ք․ա․ 4-րդ դարու վերջերը․ Նիքի (թեւաւոր յաղթանակ) արձանիկ, գտնուած Փարոս կղզին։  Արդեմիս աստուածուհիին տաճարին արեւմտեան ճակտողին ձախ անկիւնի ծայրամասը կը կազմէր։


### Ձերարհեստ
*ԳԵտնայարկ, սրահներ 36 – 39*

Այս սրահները կը ցուցադրեն պղինձէ պզտիկ առարկաներ։ Այս իրերուն մեծ մասը կը պատկանի «Քարափանոս հաւաքածոյ»ին․ Քարափանոս հնագէտի պեղումներէն գտնուած իրեր, 1875 – 1877։մինի|'''Անտիքիթիրայի մեքենական դրութիւնը''' – բաժին մը '''-''' ''μηχανισμός των Αντικυθήρων - Antikythera mechanism'' կամ՝ Անտիքիթիրային համակարգիչը եւ կամ՝ Ասդրոլաւոս ''ἀστρολάβος - astrolabe'' Ք.Ա. ․ 150-100։Թիւ 36 սրահը կը հիւրընկալէ «Երկրաչափական ժամանակաշրջան»էն առարկաներ, Ք.Ա. ․ 9-րդ դար․ կենդանիներու եւ մարդերու արձանիկներ, գոհարեղէններ զետեղուած վերակառուցուած դամբանի մը մէջ եւ կաթսաներ։ Ք.Ա. ․ 6-րդ եւ 5-րդ դարերու արձանիկներուն կողքին կան նաեւ ուխտանուէրներ եւ դիմակներ որոնք գտնուած են Տոտոնի քաղաքի Զեւսի տաճարին մէջ։
Թիւ 37 սրահին իրերը գտնուած են Ողիմպիայի տաճարին մէջ Ք.Ա. ․ 600 թուականին․ արծիւներով կողովներ, զէնքեր, պահպանակներ եւ Զեւս աստուածին պատկանած գլուխ մը (Ք.Ա. ․ 520 – 510 )։ 

Թիւ 38 սրահը կը հիւրընկալէ Աքրոփոլիսին վրայ գտնուած իրերը․ Աթինա Փրոմախոս, Ք.Ա. ․ 5-րդ դար եւ առասպելաբանական արարածներ։ Նաեւ՝ «Անտիքիթիրային մեքենան»՝ Ք.Ա. ․ 80, գտնուած համանուն Անտիքիթիրա կղզիին բացերը․ գտնուած մեքենային շուրջ ենթադրութիւնները շատ են, սակայն թանգարանին կարծիքն է թէ նաւարկութեան գործիք մըն է։

Թիւ 39 սրահը կը հիւրընկալէ վերանորոգուած ասպազինում եւ կառք մը։ Նաեւ կը հիւրասիրէր Հելլենիստական շրջանէն «Քալիմնոսի տիկինը» արձանը, որը վերադարձուած է համանուն կղզին ու այժմ կը ցուցադրուի Քալիմնոսին թանգարանին մէջ։

* *<u>Անտիքիթիրային մեքենան</u>․ մեքենան կը բաղկանայ 32 անիւներէ եւ մետաղեայ տախտակներէ, որոնց վրայ կան երկնային կենդանակամարի, ամիսներու, խաւարումներու եւ համայունական խաղերու արձանագրութիւններ։ Կը հաշուէ արեգակնային ու լուսնային օրացոյցը։ Կ՛ենթադրուի թէ աստղադիտակ մըն է։*

Պատկեր:Gorgon's head - NAMA Καρ. 15917.jpg|Յունական դիցաբանութեան քարշելի արարածի՝ Կորկոնա, գլուխ․ գտնուած է Սփարդի, Աթինա Խալքիիքոսի տաճարին մէջ, Ք․ա․ 500
Պատկեր:Helmets from greece, nama.JPG|Կորնթոսեան սաղաւարտներ, գտնուած Ողիմպիայի տաճարին մէջ, Ք․ա․ 7-րդ եւ 6-րդ դար․։
Պատկեր:NAMA Machine d'Anticythère 1.jpg|Անտիքիթիրա մեքենայէն կտոր մը․
Պատկեր:0154 - Archaeological Museum, Athens - Bronze pitcher - Photo by Giovanni Dall'Orto, Nov 11 2009.jpg|Ք․ա․ 400, Պղինձէ ճռինչ, կը պատկերացնէ Տիոնիսոս աստուածը խմելու պահուն


#### Գետնայարկ, սրահ 43․ կը հիւրընկալէ Ստաթադոս հսկայ հաւաքածոն․-

Պատկեր:0309 - Archaeological Museum, Athens - Terracotta shepherd - Photo by Giovanni Dall'Orto, Nov 11 2009.jpg|Ք․ա․ 440 «Կաւէ հովիւ»․ գունաւոր․  Վիոթիայի արուեստ․
Պատկեր:0300 - Archaeological Museum, Athens - Mirror cover - Photo by Giovanni Dall'Orto, Nov 11 2009.jpg|Ք․ա․ 320, Պղինձէ հայելիի կապարիչ / պատեան – կը պատկանի Սդաթադոս հաւաքածոյին
Պատկեր:0320 - Archaeological Museum, Athens - Gold hairnet - Photo by Giovanni Dall'Orto, Nov 11 2009.jpg|Ք․ա․ 3-րդ դար․ Ոսկիայ հերաժանեակ՝ Արթեմիս աստուածուհիին կիսանդրիով․ կը պատկանի Սդաթադոս հաւաքածոյին
Պատկեր:Gold earrings (2). 1st – 3rd cent. A.D.jpg|Ոսկիայ օղեր, 1ին- 3րդ դար․  |alt=Ոսկիայ օղեր, 1ին- 3րդ դար․


### Կաւագործութիւն, պզտիկ առարկաներ
մինի|Աթէնքի Ազգային Հնագիտական Թանգարանի առաջին յարկին յատակագիծը|alt=|310x310փքս
*Առաջին յարկ, թիւ 49 – 56 սրահներ*

Առաջին յարկին բոլոր սրահները կը հիւրընկալեն կաւագործութեան եւ ուրիշ փոքր առարկաներ։ Իրերը կը ցուցադրուին ըստ դարաշրջանի՝ Ք.Ա. ․ 11-րդ դարէն մինչեւ հռոմէական ժամանակաշրջան եւ ըստ նիւթի՝ «կարեւոր սրբավայրեր» (սրահ 52), «թաղմանական սովորութիւններ» (սրահ 53) եւ «կինն ու երեխան» (սրահներ 55, 56)։ 

Թիւ 48 սրահին մէջ ցուցադրուին Սանթորինի կղզիի Աքրոթիրի Թիրա հնագիտական վայրի որմանկարները․  (*տե՛ս աւելի վեր՝ Սանթորինի կղզի, Աքրոթիրի Թիրա – Որմանկարներ․ Ք.Ա. ․ 16-րդ դար, Նոր Պղինձի Դարաշրջան*)։

#### Միկինէական եւ երկրաչափական ժամանակաշրջանի ամաններ, անօթներ
Սրահ 49 կը հիւրընկալէ հնադարեան կաւէ առարկաներ․ Միկինէական շրջանի վերջաւորութենէն մինչեւ երկրաչափական ժամանակաշրջան։ Այցելուն հնարաւորութիւնը կ՛ունենայ տեսնելու բնապաշտ զարդարանքին յառաջդիմական անհետացումը եւ անոր փոխարինումը երկրաչափական ձեւերով։ Էլեֆսինայի «Իսիս» *Ίσις - Isis* կոչուած դամբանին մէջ (այդպէս կոչուած է, որովհետեւ հոն գտնուած է համանուն աստուածուհիին արձանիկը) գտնուած 68 ամանները նախա-երկրաչափական ժամանակաշրջանի «ներկայացուցիչներն» են (Ք.Ա. ․ 10-րդ դար)․  բնազարդերը միմիայն գիծ, շեղանկիւն եւ շրջանակ են։ Գոհարեղէնի տուփերէն մէկը կը պարունակէր սպիտակ հիւթ մը լսնակաւէ *kaolin* բաղկացած․ հաւանաբար՝ արդուզարդի գործածութեան համար։

Պատկեր:Pottery Horse and chariot Late Bronze Age, NAMA 080847.jpg|Ք․ա․ 14րդ - 13րդ դար․  Պղինձի դարաջրանի վերջին ժամանակի անօթ ձիակառքի պատկերացումով
Պատկեր:Mycenaean palace amphora, found in the Argolid, in the National Archaeological Museum in Athens.jpg|Ք․ա․ 15-րդ դար․ Մար/եր  *amphora* (ամանի տեսակ) գտնուած է Միկինեան գերեզմանի մէջ, Արղոս.
Պատկեր:Ancient Greek pottery in the National Archaeological Museum in Athens 14.JPG|Ք․ա․ 12-րդ դար․ Մարտիկներու հրաբերան (հսկայ բաժակի իմաստով) *κρατήρας* - *cratère*
Պատկեր:GeometricVaseAthens.JPG|Ք․ա․ 10-րդ դար․ Երկրաչափական շրջանի անօթ
Պատկեր:NAMA Dipylon Oinochoe.JPG|Ք․ա․ 760, հսկայ մար (իբրեւ յուղարկային յուշարձան). Տիփիլօ *Δίπυλο* (Աթէնքի պարսիպին արեւմտեան մասի մեծ դուռը, ծանօթ իբրեւ՝ Քերամիքոյի Դռներ)
Պատկեր:Attic krater, Late geometric, ekfora, 750-735 BC, NAMA 990, 191233.jpg|Ք․ա․ 8-րդ դար, Երկրաչափական դարաջրանի վերջին ժամանակի յուղարկային հրաբերան (հսկայ բաժակի իմաստով) *κρατήρας* – *cratère*
Պատկեր:0020MAN-Room2.jpg|Ք․ա․ 750 – 735 Երկրաչափական դարաջրանի վերջին ժամանակի հրաբերան (հսկայ բաժակի իմաստով) *κρατήρας* - *cratère* ․ Ատտիկէ
Պատկեր:Dipylon Inscription.JPG|Ք․ա․ 740,  ամանի ամենահին օրինակներէն յունական արձանագրութեամբ (յունական արդի այբուբենի ծագումէն ետք) ․․․ος νῦν ὀρχεστôν πάντον ἀταλό(τατα)...  Տիփիլօ *Δίπυλο* (Աթէնքի պարսիպին արեւմտեան մասի մեծ դուռը, ծանօթ իբրեւ՝ Քերամիքոյի Դռներ)
Պատկեր:Hydria, Analatos Painter, 700-680 BC, NAMA Ap. 313, 190789.jpg|Ք․ա․ 700, սափոր, հին ատտիկեան պայմանադրական անուանումով՝ «Անալադոյին գծագրիչը», քանի գտնուած է Ատտիկէի Անալադօ *Ανάλατο* շրջանին մէջ․
Պատկեր:Athens athena model.jpg|Ք․ա․ 7-րդ դար․ կնոջ արձանիկ շարժուն ոտքերով․ գտնուած Թիվէ, Վիոթիա հնադարեան աշխատանոցի մը մէջ․ բնորդ՝ 2004  Յունաստանի մէջ կայացած Ողիմպիական Խաղերուն բախտբերին *mascot*  

#### Ատտիկեան կաւագործութիւն սեւ պատկերացումներով
*Առաջին յարկ, սրահներ 52 եւ 53*

Պատկեր:Attic black-figure funerary amphora, on the neck of the vase Herakles wrestles down the Centaur Nessos, from a tomb in Pireos Str. Athens, by the Nettos painter, 620-610 BC, National Archaeological Museum of Athens (14135210963).jpg|Ք․ա․ 620 – 610, Ատտիկիան սեւ գոյնի պատկերացումներով մար *amphora․* Հեռակլեսը կը կռուի Նեսոս Ձիացուլին դէմ, ձախին քարշանք մը կը վազէ եւ անոր ետեւը՝ ծովամայր մը
Պատկեր:NAMA - Black-figure amphora by the Piraeus Painter.jpg|Ք․ա․ 625 – 600  Մար *amphora* ․ ծանօթ իբրեւ «Փիրէային մարը» -  աքլորիկի պատկորացումով վիզ - ա․մասը կը պատկերացնէ երկու կառքեր եւ երեք կառապաններ, իսկ բ․ մասը՝ ծաղկաւոր զարդարանքներ,
Պատկեր:Attic black-figure plate with a Gorgon, by the Anagyrous painter, 600-575 BC, National Archaeological Museum of Athens (14091978826).jpg|Ք․ա․ 600 – 575, քարշալի ծովամայրի պատկերացումով ատտիկեան աման․
Պատկեր:Attic black-figure amphora with depiction of a helmet with a myrtle wreath, from Phalero, 575-550 BC, National Archaeological Museum of Athens (14111860371).jpg|Ք․ա․ 575 – 550, ատտիկեան մար, մրտենիէ պսակի նկարումով․ Ֆալիրօ, Ատտիկէ
Պատկեր:Attic black-figure amphora depicting Herakles killing the Lernaian Hydra with the aid of Iolaos, the fight is watched by Athena and Hermes, from Eretria, about 550 BC, National Archaeological Museum of Athens (13928466047).jpg|Ք․ա․ 550  ատտիկեան մար, կը պատկերացնէ Հերակլեսը որ Իոլաոյի օգնութեամբ Լեռնէա Հիտրան *Lernaian Hydra* կը սպաննէ․ անոր կը դիտեն Աթինա եւ Հերմես աստուածները․ գտնուած է Էրեդրիա, էվիա
Պատկեր:NAMA - Krater by the Painter of Louvre F 6.jpg|Ք․ա․ 550 – 540 , ատտիկեան կոթողի հրաբերան (հսկայ բաժակի իմաստով) *κρατήρας* – *cratère․* ա․ մասը կը պատկերացնէ Հերակլեսը եւ Նեմէայի առիւծը, իսկ բ․ մսաը՝ առիւծներու միջեւ երկու մարդ․ գտնուած է Թեսփիես, Վիոթիա
Պատկեր:NAMA - Laconian Kylix by the Allard-Piersen Painter.jpg|Ք․ա․ 540, Պեղոպոնեզի Լաքոնիա շրջանի արուեստ․ Խմելագաւաթ *κύλικας kylix*․գտնուած Սորրենդօ *Σορρέντο* *Sorrento (հարաւային Իտալիոյ հին յունական գաղթօճախներ)*
Պատկեր:Attic black-figure amphora depicting a quadriga, the charioteer is waiting for the start of the chariot race, ca, 510 BC, National Archaeological Museum of Athens (13928521497).jpg|Ք․ա․ 510, ատտիկեան մար․ կը պատկերացնէ հեծելարշաւի քառաձիակառք
Պատկեր:Attic black-figure amphora with depiction of a horse protome, 6th century BC, National Archaeological Museum of Athens (13928510430).jpg|Ք․ա․ 6-րդ դար․ ատտիկեան մար
Պատկեր:NAMA Thésée & taureau.png|Ք․ա․ 500, Թիսէան եւ Մարաթոնի ցուլը․ գտնուած՝ Էրեթրիա, Էվիա
Պատկեր:183-Thesee-tuant-le-Minotaure MNA.jpg|Ք․ա․ 480, Թիսէան Մինոդաւրոն կը սպաննէ
Պատկեր:0022MAN-Pottery-Fight.jpg|Ք․ա․ 5-րդ դար, կռմբամարտիկներ
Պատկեր:Greek-Persian duel.jpg|Ք․ա․ 5-րդ դար ․ Մենամարտ՝ Յոյն եւ պարսիկ զինուորներու, յոյն զինուորին նպաստաւոր դիրքը զգալի է

#### Ատտիկեան կաւագործութիւն կարմիր պատկերացումներով
*Առաջին յարկ, սրահներ 54 – 56*

Պատկեր:National Archaeological Museum, Athens, Greece (3470942617).jpg|Ք․ա․6 -րդ դարավերջ․ Մար, կը պատկերացնէ մարտի պահ մը
Պատկեր:Attic red figure kylix - NAMA Inv. 1666 (01).JPG|Ք․ա․ 500 Խմելագաւաթ *κύλικας kylix*․ կը պատկերացնէ Հերակլեսը եւ Անտէոս  *Ηρακλής και Ανταίος*
Պատկեր:Attic red-figure amphora depicting Theseus wearing chlamys and petasos walking to the right and holding a spear, about 470 BC, National Archaeological Museum of Athens (14091950516).jpg|Ք․ա․ 470  ատտիկեան մար․ Թիսէաս *Θησέας*
Պատկեր:NAMA Sappho lisant.jpg|Ք․ա․ 440 – 430, Սափֆոն *Sappho* ընկերուհիներուն իր բանաստեղծութիւններէն մէկը կը կարդայ․ Վարի, Ատտիկէ
Պատկեր:NAMA Gynécée 2.jpg|Ք․ա․ 430, հարսանեկան կաթսայ, կը պատկերացնէ ընտանեկան պահ մը
Պատկեր:Attic red - figured stamnos (3471205643).jpg|Ք․ա․ 430 – 420 ատտիկեան թակոյկ․ Էլենիին առաջին առեւանգումը (Թիսէայէն)
Պատկեր:Kantharos athensnationalmuseum.jpg|Ք․ա․ 5-րդ դար․ Թակ՝ կը պատկերացնէ խնճոյքի պահ մը
Պատկեր:NAMA Mystères d'Eleusis.jpg|Ք․ա 4-րդ դար․  ատտիկեան գործ․ Ուխտանուէր՝ կը պատկերացնէ Էլեֆսինայի խորհրդաւոր արարողութիւնները

### Եգիպտական հաւաքածոյ
*Գետնայարկ, սրահներ՝ 40 եւ 41*

Աթէնքի Ազգային Հնաբանական Թանգարանի գետնայարկին թիւ 40 ու 41 սրահները յատկացուած են հիմնարկին Եգիպտական հաւաքածոյին․ միակը՝ Յունաստանի մէջ։ Հաւաքածոն թանգարանին նուիրուած են Եգիպտոսի երկու յոյն բնակիչներ․ 1880 – 1885 Աղեքսանտրիա քաղաքէն Իոաննիս Տիմիթրիու (բնիկ Լիմնոս կղզիէն) եւ 1904 Գահիրէի բնակիչ Ալեքսանտրոս Ռոստովիչ։

Այս հաւաքածոն բաղկացած է Ք.Ա. ․ 5-րդ հազարամեակէն մինչեւ 354 առարկաներէ․ պապիրոսներ, նշանագրեր, կանոպէական անօթներ, «բզէզներ» *scarabée*, դագաղանման գերեզմաններ *sarcophage* եւ զմռսուած մարմիններ *momie*։ Նաեւ՝ արձաններ եւ արձանիկներ Եգիպտոսի Հելլեսիստական եւ Հռոմէական ժամանակաշրջաններէն։

Պատկեր:Scribes - Egyptian artifacts. National Archaeological Museum. Athens, Greece (4334545226).jpg|Ք․ա․ Եգիպտոսի Հին կայսրութեան 5-րդ Հարստութեան շրջան՝ 2465 – 2325/ թագաւորական գրագիր Ռահոդեփի արձանը․  Սաքարա, Եգիպտոս
Պատկեր:Egyptian Antiquities - Fragmentary statue of a Pharaoh. Alabaster. (Old Kingdom, 2575-2135 BC) (4334550824).jpg|Ք․ա․ 2527 – 2135 հին թագաւորթեան շրջան, Փարաւոնի մը արձանէն կտոր մը․ Ջրակիճէ *alabaster* շինուած
Պատկեր:Egyptian Antiquities - Old Kingdom (c. 2575 - 2135 BC) (4333811781).jpg|Ք․ա․ 2575 – 2135  հին թագաւորութեան շրջան – թաղման համոզումներ, հաւատքներ
Պատկեր:Wooden statue of woman grinding grain. National Archaeological Museum, Athens, Greece (3210590824).jpg|Ք․ա․ 2416 – 2392Հին թագաւորութեան 5-րդ Հարստութեան շրջան, կնոջ փայտէ արձան, կը պատկերացնէ արմտիքի աղացման պահ մը
Պատկեր:Statue of the princess - priestess Takushit (4333832403).jpg|Ք․ա․ 715 - 670, 25-րդ Հարստութեան վերջաւորութեան․ իշխանուհի – քրմուհի Թագուշիդի արձանը, գտնուած՝ Աղեքսանտրիա Մարէոդիս լիճին մօտերը, Եգիպտոս
Պատկեր:Cluster of wrestlers. It symbolizes the famous battle of Heraklis with the Libyan giant Antaio. From Alexandria. 2nd-1st c. B.C. (3209834643).jpg|Ք․ա․ 2րդ – 1ին դար․ Աղեքսանտրիա – «կռմբամարտիկներ
Պատկեր:Egyptian Antiquities - Funery stela of the young Nile with Greek inscription. Hellenistic - Roman period. (4333798647).jpg|Հելլենիստական – հռոմէական ժամանակաշրջան․ պատանի Նիլոսի (կամ Նեղոս) գերեզմանաքարի կոթողի յունարէն արձանագրութիւնը
Պատկեր:Egyptian Antiquities - Stone statuettes of the god Thoth in the form of a baboon. Late - Roman period. (4333797673).jpg|Ք․ա․ հռոմէական շրջան – Թօթ աստուած ներկայացուած կապիկի շանագլուխով
Պատկեր:Marble statue of the goddess Isis-Tyche-Pelagia. 1st - 2nd c. AD (3209867707).jpg|1ին – 2րդ դար․ Մարմարէ արձան Իսիտա-Բախտ-Փելաղիա աստուծոյ․ գտնուած Մարաթոնա
Պատկեր:National Archaeological Museum of Athens 064.jpg

#### Դագաղանման գերեզմաններ – դամբաններու զարդարանքներ, կոթողներ – զանազան իրեր

Պատկեր:Egyptian Artifacts. National Archaeological Museum, Athens, Greece (3210689730).jpg
Պատկեր:"Funerary clay decorative cone imitating the wooden roof-beam of a grave. It may symbolise the sun or grave gifts." (3210646702).jpg
Պատկեր:Egyptian Antiquities - Part of the decoration of the tomb depicting a couple. Limestone. New Kingdom, 19th Dynasty, 1307-1196 BC. (4334568650).jpg
Պատկեր:"Funerary stela (column) with representation of the deceased Knenit and her son Kai. Limestone." (3209775085).jpg
Պատկեր:Alabaster vase with gold, Myvenae, originally Egyptian, NAMA 829, 191133.jpg
Պատկեր:Egyptian collection. Vessels for the storage of food and water for the dead person. Alabaster. (3210578122).jpg|Ջրակիճէ *alabaster* շինուած դամբանի համար ամաններ՝ ջուրի եւ ուտելիքի
Պատկեր:"Egyptian boomerang" (3210654118).jpg|Եգիպտական «պումըրանք»
Պատկեր:Egyptian Antiquities (4333858625).jpg|Մետաղէ արձանիկներ՝ Իսիս, Նաֆթիս, Հորուս եւ Հարփոքրադիս աստուածներու
Պատկեր:"Double false door of Ptahnakht and his wife Meritmutes. Limestone. Probably from a mastaba in Saqqara." (3210567320).jpg|Ֆրանազդի եւ կնոջ՝ Մերիդմուդեսի երկերեսանի կեղծ պատուհաններ․ կրաքարէ շինուած
Պատկեր:Egyptian Antiquities - Embalmers wooden tablets for identifying bodies during embalming. Hellenistic - Roman Period. (4333799881).jpg|Հելլենիստական – հռոմէական ժամանակաշրջան – Դիակները զմռսելու ժամանակ անոնց ստուգումին համար գործածուած փայտէ տախտակներ
Պատկեր:Egyptian Antiquities - Stone statue of Nakhtanubis, priest of Osiris. Roman Period (?) (4334543922).jpg|Հելլենիստական – հռոմէական ժամանակաշրջան – Օսիրիս աստուածուհիին աղօթող Նախդանուպիս քուրմին քարէ արձանը
Պատկեր:Egyptian Artifacts. National Archaeological Museum, Athens, Greece (3209781117).jpg
Պատկեր:Egyptian Artifacts. National Archaeological Museum, Athens, Greece (4334599688).jpg
Պատկեր:Egyptian Artifacts. National Archaeological Museum, Athens, Greece (3210631774).jpg
Պատկեր:Egyptian Artifacts. National Archaeological Museum, Athens, Greece (3210639030).jpg


                    

## Ծանօթագրութիւններ

## Տե՛ս նաեւ
Տիլոսի Հնագիտական Թանգարան

Աքրոփոլիին թանգարանը

Աքրոփոլի

Աթէնք

Փիրէա

Յունաստան

Աղեքսանտրիա

Մեծն Աղեքսանտր

Աղեքսանտրիոյ Գրադարանը

## Արտաքին յղումներ
* Անտիքիթիրային մեքենական դրութիւնը 
* Աթէնքի Ազգային Հնագիտական Թանգարան - Իղիսօին յուղարկային կոթողը 
* 
*  Տիլոս կղզիին սուրբ լիճը՝ Փալեստրա լիճ ()
* Աթէնքի Ազգային Հնագիտական Թանգարան - Տիլոս կղզիին սուրբ լիճը՝ Փալեստրա լիճ 
*  «Անալադոյին գծագրիչը» 
* Ուիքիպահեստ – Նկարներ Աթէնքի Ազգային Հնագիտական Թանգարանի Եգիպտական հաւաքածոյէն 
*Սանթորինի կղզիին հրաբուխին ահաւոր պայթումը 
*  Քալտերա՝ ստուգաբանութիւն

Ստորոգութիւն:Թանգարաններ ըստ երկրի
Ստորոգութիւն:Թանգարաններ ըստ քաղաքի
Ստորոգութիւն:Աթէնք
Ստորոգութիւն:Յունաստան